Hideo Kojima
Hideo Kojima (, s. 24. elokuuta 1963) on japanilainen videopelien suunnittelija, ohjaaja, käsikirjoittaja ja tuottaja. Hän on luonut uransa vuodesta 1986 alkaen Konami-pelitalossa, jossa hän työskenteli joulukuuhun 2015 asti.[1] Tällä hetkellä Kojima toimii uudessa itsenäisessä Kojima Productions -studiossaan.[2] Kojima tunnetaan monista menestyneistä peleistä, kuten Metal Gear -pelisarjasta, sekä kulttimainetta nauttivista Snatcher- ja Policenauts-peleistä. Hän on myös tuottanut Zone of the Enders ja Boktai-pelisarjat.
Kojima toimi ensin pelinkehittäjänä Konamilla ja sittemmin Konami Computer Entertainment Japanin varatoimitusjohtajana. Hän myös johti omaa, Konamin alaista pelistudiota, Kojima Productionsia. Kojima ylennettiin vuonna 2011 Konami Digital Entertainmentin varatoimitusjohtajaksi. 15. joulukuuta 2015 Kojima ilmoitti, että hänen työsuhteensa Konamilla on päättynyt[3] ja hän on siirtynyt uuteen itsenäiseen Kojima Productions -studioon. Hänen viimeiseksi pelikseen Konamilla jäi Metal Gear Solid V: The Phantom Pain. Hänet palkittiin vuoden 2016 The Game Awards -tilaisuudessa ”Industry Icon Awardilla”.[4]
Pelinkehittäjänä Kojima noudattaa omaleimaista ja tunnistettavaa tyyliä. Hän pureutuu peleissään moninaisiin ja laajoihin yhteiskunnallisiin ongelmiin sekä ihmiselämän kokemukseen. Parhaiten nämä ominaisuudet ovat nähtävillä Metal Gear -pelisarjan teemoissa, jotka ottavat kantaa muun muassa kloonaukseen, sodankäynnin järjettömyyteen sekä siihen, miten sota vaikuttaa ihmiseen ja maailmaan. Metal Gear Solid 4 -pelissä hän pohtii syvällisesti tulevaisuuden sodankäyntiä sen kaikkine ongelmineen ja mahdollisuuksineen. Metal Gear -sarjaa leimaa lisäksi vahva ydinaseita vastustava sanoma. Vaikka Kojiman pelit ovat aiheeltaan vakavia, hänen tyylinsä kuuluu myös sekoittaa tarinoihin joskus absurdiakin huumoria sekä vahvasti karrikoituja henkilöhahmoja.
Kojima on suuri elokuvien ystävä, minkä voi huomata hänen peleistään. Hän lainailee peleissään piirteitä lempielokuvistaan ja usein myös viittaa näihin suoraan kuvakerronnan tai dialogin tasolla. Kojiman rakkaus elokuviin näyttäytyy hänen peleissään myös pitkien, elokuvallisten välinäytösten muodossa.
Metal Gear Solid V - The Phantom Pain (2015) - kirjoittaja/tuottaja/ohjaaja Metal Gear Solid V - Ground Zeroes (2014) - kirjoittaja/tuottaja/ohjaaja Metal Gear Rising: Revengeance (2013) - tuottaja Metal Gear Solid: Peace Walker (2010) - kirjoittaja/tuottaja/ohjaaja Metal Gear Solid 4: Guns of the Patriots (2008) - kirjoittaja/tuottaja/ohjaaja Metal Gear Solid: Digital Graphic Novel 2 (2007) - tuottaja/ohjaaja Metal Gear Solid: Portable Ops (2006) - toinen tuottaja Metal Gear Solid: Portable Ops Plus (2007) - kirjoittaja/alkuperäinen idea/toinen tuottaja Metal Gear Solid: Digital Graphic Novel (2006) - tuottaja/ohjaaja Metal Gear Solid 3: Subsistence (2005) - kirjoittaja/tuottaja/ohjaaja Metal Gear Ac!d² (2005) - tuottaja Metal Gear Acid (2004) - tuottaja Metal Gear Solid 3: Snake Eater (2004) - kirjoittaja/tuottaja/ohjaaja Metal Gear Solid: The Twin Snakes (2004) - kirjoittaja/tuottaja/alkuperäinen ohjaaja Metal Gear Solid 2: Substance (2002) - kirjoittaja/tuottaja/ohjaaja The Document of Metal Gear Solid 2 (2002) - tuottaja/ohjaaja Metal Gear Solid 2: Sons of Liberty (2001) - kirjoittaja/tuottaja/ohjaaja Metal Gear: Ghost Babel (2000) - tuottaja/ valvova ohjaaja Metal Gear Solid: VR Missions (1999) - tuottaja/ohjaaja Metal Gear Solid: Integral (1999) - kirjoittaja/tuottaja/ohjaaja Metal Gear Solid (1998) - kirjoittaja/tuottaja/ohjaaja Metal Gear 2: Solid Snake (1990) - kirjoittaja/ohjaaja Metal Gear (1987) - kirjoittaja/ohjaaja ("pelisunnittelija")
Lunar Knights (2006) - tuottaja Boktai 3: Sabata's Counterattack (2005) - tuottaja Boktai 2: Solar Boy Django (2004) - tuottaja Boktai: The Sun Is in Your Hand (2003) - tuottaja
Zone of the Enders: The 2nd Runner (2003) - tuottaja Zone of the Enders (2001) - tuottaja
Tokimeki Memorial Drama -sarja Vol. 3: Tabidachi no Uta (1999) - toinen ohjaaja Tokimeki Memorial Drama -sarja Vol. 2: Irodori no Love Song (1998) - suunnittelija/tuottaja Tokimeki Memorial Drama -sarja Vol. 1: Nijiiro no Seishun (1997) - suunnittelija/tuottaja/draama-ohjaaja
Snatcher CD-ROMantic (1992) - kirjoittaja/ohjaaja SD Snatcher (1990) - alkuperäinen kirjoittaja Snatcher (1988) - kirjoittaja/ohjaaja
Projekti 'S' (tuntematon) - Huhujen mukaan mahdollinen Snatcher-peli. Super Smash Bros. Brawl (2007) - Solid Snaken kentän ja hänen erikoisliikkeidensä suunnittelija Stock Trading Trainer: Kabutore (2006) - tuntematon Policenauts (1994) - kirjoittaja/ohjaaja Lost Warld (1986, peruutettu) - kirjoittaja/ohjaaja Penguin Adventure (1986) - avustava ohjaaja Sonic Triple Trouble (1994) - Hänen nimensä löytyy tuntemattomasta syystä "Special Thanks"- osiosta. On epävarmaa, onko kyseinen henkilö edes ollut osallisena pelinteossa, sillä lopputeksteissä mainitaan vain "H. Kojima", eikä hänen koko nimeään. Castlevania: Lords of Shadow (2010) - avustava tuottaja Silent Hills (2015) - tuottaja Death Stranding (kehityksessä) - tuottaja/kirjoittaja/ohjaaja
Versus (2000) - cameo-rooli Azumi (2003) - cameo-rooli
- Kojiman peleihin keskittyvä fanisivusto (englanniksi) - Tietoa Kojiman kaikista peleistä sekä eri versioista.
Luokka:Metal Gear Luokka:Japanilaiset videopelisuunnittelijat Luokka:Vuonna 1963 syntyneet Luokka:Elävät henkilöt